《周美成友议帖赞》
宋代·岳珂

左太冲赋三都十年，门墙藩溷皆著纸笔。
予意其因心寓墨池模倣之妙，而未必徒以诧记事备言之述。
不然则亦焉用是物也。
如公书法，或者得太冲之仿佛乎。
有凤楼之手，以侈其标度。
有香奁之泽，以醖其风骨。
体具态全，夫岂一日。
清真之名，公所自出。

作者简介：岳珂(公元1183～公元1243) ，南宋文学家。字肃之，号亦斋，晚号倦翁。相州汤阴（今属河南）人。寓居嘉兴（今属浙江）。岳飞之孙，岳霖之子。宋宁宗时，以奉议郎权发遣嘉兴军府兼管内劝农事，有惠政。自此家居嘉兴，住宅在金佗坊。嘉泰末为承务郎监镇江府户部大军仓，历光禄丞、司农寺主簿、军器监丞、司农寺丞。嘉定十年（公元1217），出知嘉兴。十二年，为承议郎、江南东路转运判官。十四年，除军器监、淮东总领。宝庆三年（公元1227），为户部侍郎、淮东总领兼制置使。